पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. अभिनेत्री जिया खान की आत्महत्या के मामले में उसके ब्वॉयफ्रैंड रहे सूरज पंचोली को 13 जून तक के लिए पुलिस हिरासत में भेज दिया गया है। जिया का छह पन्नों का कथित सुसाइड नोट मिलने के बाद सोमवार देर रात पुलिस ने सूरज को गिरफ्तार कर लिया था।
उस पर जिया को आत्महत्या के लिए उकसाने का आरोप है। इस बीच, मीडिया में आई रिपोर्टों के अनुसार, जिया और सूरज की बढ़ती नजदीकियां जिया के घरवालों को पसंद नहीं थीं। उन्हें उनकी मंजूरी से अलग करने के लिए अभिनेता सलमान खान ने कोशिश की थी। लेकिन तब पंचोली ने कहा था कि वह जिया से प्यार करता है और रिश्ता नहीं तोडऩा चाहता।
आदित्य पंचोली नहीं हुए हाजिर
जुहू पुलिस स्टेशन के अधिकारी अरुण भगत ने कहा कि हमने जिया के परिवार की ओर से सौंपे गए छह पन्नों के खत का अध्ययन करने के बाद आदित्य पंचोली को पूछताछ के लिए बुलाया था। लेकिन वे पुलिस स्टेशन में हाजिर नहीं हुए। सूरज को जब अंधेरी कोर्ट में पेश किया गया।
उस समय भी आदित्य कोर्ट में मौजूद नहीं थे। पुलिस के मुताबिक हाल ही में जो जिया का एक पत्र उन्हें मिला है उसमें जिया ने लिखा था कि आदित्य उसके व सूरज के बीच अवरोधक बन रहे थे। इस बारे में डीसीपी चेरिंग दोरजी का कहना है कि 4 जून को आदित्य से पूछताछ की गई थी। जिया की आत्महत्या के बाद भी उनसे पूछताछ हुई थी। मुझे नहीं पता कि आदित्य को हाजिर रहने के लिए कोई आधिकारिक समन भेजा गया है कि नहीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn